《吕梁洪》
宋代·赵公豫

吕梁篱落走鸡豚，小泊扁舟日已昏。极目黄流来汴泗，有情明月匝烟村。

堤长柳密巢归鸟，水急风高浪打门。此去彭城知不远，凭今吊古我思存。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。